Spaljivač mrtvih
<s>Spalovač mrtvol () je čehoslovački igrani film snimljen 1969. godine u režiji Juraja Herza.</s><s>Po žanru je mješavina drame, horora i crne komedije, a predstavlja adaptaciju istoimene novele Ladislava Fuksa, koji je također napisao scenario.</s><s>Protagonist, koga tumači Rudolf Hrušínský, je pogrebnik koji radi u praškom krematoriju krajem 1930-ih i koji je, pročitavši Tibetansku knjigu mrtvih, postao uvjeren kako spaljivanjem leševa oslobađa njihove duše.</s><s>Radnja prikazuje kako njegove ideje evoluiraju kada Nijemci okupiraju Čehoslovačku i uspostave protektorat, a pod čijim režimom, nastojeći se prilagoditi nacističkoj ideologiji, protagonist likvidira vlastitu porodicu.</s><s>Film je bio sniman u stvarnom krematoriju u Pardubicama, a što je uključivalo scene spaljivanja stvarnih leševa, a što je režiser Herz navodio kao uzrokom vlastitih psiholoških trauma.</s><s>Snimanje je koincidiralo sa slamanjem Praškog proljeća i invazijom Varšavskog pakta; film, koji je premijeru imao nedugo nakon tih događaja, je imao vrlo dobru gledanost te postao službeni čehoslovački kandidat za Oscar za najbolji strani film.</s><s>Usprkos toga, 1973. godine je povučen iz distribucije i strpan u bunker gdje je ostao sve do pada komunizma; to se ponekad tumači time da su vladajući komunisti u prilagođavanju poludjelog protagonistima nacistima pronašli paralele sa procesom tzv. normalizacije nakon uspostave prosovjetskog režima.</s><s>Spaljivač mrtvih je, pak, nakon izlaska iz bunkera proglašen jednim od najboljih ostvarenja čehoslovačke kinematografije.</s>

<s>Uloge 
 Rudolf Hrušínský ...</s><s>Karel Kopfrkingl
 Vlasta Chramostová ...</s><s>Lakmé; Dagmar
 Jana Stehnová ...</s><s>Zina
 Miloš Vognič ...</s><s>Mili
 Zora Božinová ...</s><s>Erna Reinkeová
 Ilja Prachař ...</s><s>Walter Reinke
 Eduard Kohout ...</s><s>Bettleheim
 Míla Myslíková ... žena sa šeširom
 Vladimír Menšík ... suprug žene sa šeširom
 Jiří Menzel ...</s><s>Dvořák
 Jiří Lír ...</s><s>Strauss</s>

<s>Izvori</s>

<s>Vanjske veze 
 Spalovač mrtvol  na stránkách Asociace českých filmových klubů
 Spalovač mrtvol  v katalogu NFA Český hraný film 1898–1970
 
 Spielberg mi ukradl scénu ze Spalovače  – článek pro Literární noviny 3/2007</s>

<s>Čehoslovački filmovi
Dramski filmovi
Horor filmovi
Filmske komedije
Crnohumorni filmovi
Filmovi o Drugom svjetskom ratu
Filmovi u bunkeru
Authority control 2</s>

